**EFOP konferencia moderátori összefoglalók**

1. *szekció*

*Minőségi felsőoktatás, pályaorientáció, bekerülés fokozása, végzettségszerzés*

*(EFOP 3.4)*

A szekció témája az EFOP-3.4.3-16, EFOP-3.4.4-16, EFOP-3.4.6-VEKOP-17 konstrukcióvolt. A szekcióülésen 23 intézmény 28 képviselője, az Emberi Erőforrások Minisztériuma (a továbbiakban: EMMI), Európai Uniós Fejlesztések Végrehajtásáért Felelős Helyettes Államtitkárságának munkatársai, valamint moderátorként az EMMI Felsőoktatási Stratégiai és Intézményfejlesztési Főosztályának 2 munkatársa vettek részt.

A szekcióülésen részt vevő intézmények képviselői az EMMI által összeállított kérdések mentén megbeszélhették egymással a projekt megvalósítása során felmerült tapasztalataikat, amelyek az alábbiak szerint összegezhetők:

1. **Mit jelent a minőségi felsőoktatás ma Magyarországon, és hogyan jelenik meg ez intézményi szinten?**

* minőségi hallgatói bemenet biztosított
* törvényi minimumok szabályozása (emelt szintű érettségi, nyelvi kompetencia)
* versenyképesség nemzetközi és uniós szinten, rangsorokban való megjelenés
* csökkenő lemorzsolódás, sikeres hallgatók
* a munkaerőpiac számára releváns munkavállalók
* generációs kihívásokra reagálás képessége
* oktatók fejlesztése, pedagógiai módszertan fejlesztése

Elképzelés, célkitűzés:

* optimális óraszám (szakonként változó)
* képzett oktatók
* gyakorlatorientáltság
* megfelelő infrastruktúra biztosítása
* „tömeges képzés” relativitása

1. **Milyen akadályok merültek fel a projektek megvalósítása során, és milyen megoldást sikerült találni a megoldásukra? Milyen jó gyakorlatok születtek a projektekben?**

* Probléma:
* közbeszerzések lassúsága, körülményessége, nem életszerűsége
* adatszolgáltatási kötelezettségek
* szakmai érdeklődés hiánya (hallgatói és intézményi)
* túlzott adminisztráció
* szinergiák hiánya (intézményi, ágazati, szektoriális)

*Megoldás*: Beszerzési csomagok szerinti árajánlatok, rendezvények szervezése, honlap, ahol az intézmények megoszthatják egymással tapasztalataikat

* Probléma: ESZA adatszolgáltatás bonyolultsága

*Megoldás*: online felület a kérdőív kitöltésére

1. **A projektek alapján milyen fejlesztési igények jelennek meg a 2021-2027-es programozási időszakra?**

* további külföldi partnerek bevonása, nemzetköziesítés fokozása
* pályaorientáció komplex fejlesztése, intézményrendszerének fejlesztése
* EFOP-eredmények beépítése a további fejlesztésekbe
* hatékonyabb kommunikáció a partnerek között
* oktatási szintek, megjelenő szinergiák hatékonyabb összehangolása
* további infrastruktúra-fejlesztés
* kiegészítő támogatási rendszer biztosítása

1. *szekció*

*Munkaerőpiaci kapcsolatok, kooperatív és duális képzés, kutatói kiválóság és utánpótlás*

*(EFOP 3.5, 3.6)*

A szekció témája az EFOP 3.5.1-16 kódszámú, „*Duális és kooperatív felsőoktatási képzések, felsőoktatási szakképzési és szakirányú továbbképzések fejlesztése”, valamint az* EFOP 3.5.2-17 kódszámú, „*Duális és gyakorlatorientált felsőoktatási képzések fejlesztése és oktatási innováció a szociális munka és a segítő szakmák terén, valamint a mérnökpedagógia és a szakmai tanári szakok esetében”* című konstrukcióvolt. A szekcióülésen 17 intézmény 18 képviselője, az Emberi Erőforrások Minisztériuma (a továbbiakban: EMMI), Európai Uniós Fejlesztések Végrehajtásáért Felelős Helyettes Államtitkárságának munkatársai, valamint moderátorként az EMMI Felsőoktatási Stratégiai és Intézményfejlesztési Főosztályának 2 munkatársa vettek részt.

A szekcióülésen részt vevő intézmények képviselői az EMMI által összeállított kérdések mentén megbeszélhették egymással a projekt megvalósítása során felmerült tapasztalataikat, amelyek az alábbiak szerint összegezhetők:

1. **Hogyan látják a felsőoktatási képzési rendszer munkaerő-piaci igényekhez való igazodásában a duális és kooperatív képzések szerepét?**

A felsőfokú duális képzés megítélése általában pozitív a felsőoktatási intézmények részéről, hiszen valós megoldást nyújthat a felsőoktatási képzések munkaerő-piaci igényekhez való igazodásában, azonban számos nehézség merül fel a képzés kapcsán:

* a tapasztalatok szerint a duális képzési forma még mindig nem elég ismert a felsőoktatásban továbbtanulni szándékozók körében, így továbbra is kiemelt cél a képzés szélesebb körben történő megismertetése, a jelentkezői szám emelése érdekében;
* a lehetséges partnerszervezetek körében is szükséges a képzés promotálása, megismertetése;
* problémát jelent a partnerszervezetek számára, hogy gyakran „nem tudnak mit kezdeni” az első éves, munkatapasztalattal, szakmai kompetenciákkal még nem rendelkező hallgatókkal;
* a partnerszervezetek részéről szintén problémás a képzéshez szükséges erőforrások hiánytalan biztosítása.

1. **Milyen akadályok merültek fel a projektek megvalósítása során és milyen megoldást sikerült találni a megoldásukra?**

Jellemzően az adminisztrációs terhek, valamint a közbeszerzési eljárások okoznak problémát a pályázatokban résztvevő felsőoktatási intézmények számára.

1. **Milyen jó gyakorlatok/know-how megoldások születtek a projektekben?**

Vállalati szakemberek, illetve vállalati mentorok továbbképzése annak érdekében, hogy a képzésben résztvevő szakemberek rendelkezzenek a szükséges pedagógiai kompetenciákkal is.

1. **A projektek alapján milyen fejlesztési igények jelennek meg a 2021-2027-es programozási időszakra?**

A felsőfokú duális képzés kapcsán általában felmerült igényeket az alábbiak szerint lehet megfogalmazni:

* a felsőfokú duális képzésben való részvétellel a vállalatok csökkenthetik szakképzési hozzájárulási kötelezettségüket, azonban ez az adókedvezmény csak az államilag támogatott hallgatók után érvényesíthető. A vállalatoktól érkező folyamatos visszajelzések alapján megállapítható, hogy a duális partnervállalatok motiválásának, ezzel összefüggésben pedig a képzés további bővítésének és a kitűzött hallgatói szám elérésének egyik lényegi eleme, hogy az adókedvezmény az önköltséges hallgatók után is igénybe vehető legyen a partnerszervezetek számára;
* szükség lenne a partnerszervezetekkel közösen kialakított tantervek „rugalmasan eltérhetővé” tételére;
* javasolt az alap- és mesterképzésben tanuló hallgatók számára járó juttatások differenciálása.

A szekció témája az **EFOP 3.6.1-16** *Intelligens szakosodást szolgáló intézményi fejlesztések* elnevezésű konstrukció, **EFOP 3.6.2-16** *Tematikus kutatási hálózati együttműködések* elnevezésű konstrukció, valamint az **EFOP 3.6.3-VEKOP-16** *Felsőoktatási hallgatók tudományos műhelyeinek és programjainak támogatása* elnevezésű konstrukcióvolt. A szekcióülésen 17 intézmény 18 képviselője, az EMMI Európai Uniós Fejlesztések Végrehajtásáért Felelős Helyettes Államtitkárságának munkatársa, valamint moderátorként az EMMI Felsőoktatási Stratégiai és Intézményfejlesztési Főosztályának 2 munkatársa vett részt.

A szekcióülésen résztvevő intézmények képviselői az EMMI által összeállított kérdések mentén megbeszélhették egymással a projekt megvalósítása során felmerült tapasztalataikat, amelyek az alábbiak szerint összegezhetők:

1. **Rövid intézményi helyzetértékelés a kutatói utánpótlás, K+F+I területén.**

Az intézmények képviselői nem a program szakmai elemei kapcsán tettek észrevételeket, hanem a lebonyolítás, a projektmenedzsmenti, elszámolhatósági és egyéb eljárásrendi kérdéseket vitatták meg.

1. **Milyen akadályok merültek fel a projektek megvalósítása során?**

* Kötött költségkorlátok, munkavégzés szabályai;
* A 3.6.1. projekt esetén az indikátor definíciók értelmezése (a I eltérő értelmezése esetén nem biztos, hogy teljesülnek az indikátorok);
* A projekt megvalósítási időszakán túlnyúló indikátorok (pl.: publikáció megjelenése);
* A projekt lejártát követően a megkezdett programok fenntarthatóságának biztosítása (várható forráshiány a projektet követően);
* A támogatás időszakos jellege miatt nem elég motiváló, kiszámíthatatlan a program kapcsán allokált támogatás;
* Bérfeszültség (a programokban részt vett munkatársak magasabb bevétellel rendelkezhetnek, mint az abból kimaradó intézményi alkalmazottak);
* Közbeszerzéssel / beszerzésekkel kapcsolatos problémák: időben a lebonyolítást veszélyeztető módon elhúzódó / nehezen adnak a cégek árajánlatot;
* A közbeszerzés nagy csomagban, konzorciumban történő intézése még nehézkesebbé teszi annak lebonyolítását, időbeni megvalósítását;
* A számszerűsíthető eredmények és az indikátorok fogalmának keveredése;
* Árfolyamváltozás.

1. **Milyen jó gyakorlatok/know-how megoldások születtek a projektekben?**

* Mentességi kérelmek beadása;
* Az egyik intézmény egyetemi bérplafont alakított ki, segítve a projekttámogatások igazságosabb felhasználását;
* Az egyik intézmény szakmai monitoring testületet hozott létre (belső és külső tagok részvételével), amely ~~testület~~ az összes intézményt érintő program szakmai kérdései kapcsán véleményt nyilvánít;
* Egy másik intézmény kiválósági központokat hozott létre, amelyek a kutatás területén biztosítják az összhangot, az intézetek közötti szinergiákat;
* Külön munkatárs foglalkozik az európai uniós pályázatok bérszámfejtésével;
* A kérdéseket közvetlenül az EMMI programcsoportjának célszerű címezni, onnan mindig gyors válasz érkezik;

1. **A projektek alapján milyen fejlesztési igények jelennek meg a 2021-2027-es programozási időszakra?**

* Elsősorban a projektekben megkezdett tevékenységek fenntartása, továbbfejlesztése a cél;
* További infra-fejlesztési eszközök beszerzési lehetőségének megteremtése;
* Felújításokra fordítható források rendelkezésre állása;

1. *szekció*

*Felsőoktatási infrastruktúra fejlesztése*

*(EFOP 4.2)*

A szekció témája az EFOP 4.2.1. Felsőoktatási infrastruktúra fejlesztése elnevezésű konstrukció volt, a szekcióülésen 10 intézmény képviselője, az EMMI Európai Uniós Fejlesztések Végrehajtásáért Felelős Helyettes Államtitkárságának munkatársa, valamint moderátorként az EMMI Felsőoktatási Stratégiai és Intézményfejlesztési Főosztályának 2 munkatársa vett részt.

A szekcióülésen résztvevő intézmények képviselői az EMMI által összeállított kérdések mentén megbeszélhették egymással a projekt megvalósítása során felmerült tapasztalataikat, amelyek az alábbiak szerint összegezhetők:

1. **Az infrastruktúra fejlesztési beruházások hozzá tudnak-e járulni és milyen mértékben az intézmények versenyképességének fejlesztéséhez?**

Minden jelenlévő egyetértett abban, hogy a projektben való részvétel mindenképpen hozzájárul az intézményi versenyképesség növeléséhez, de erősen képzés specifikus. Bizonyos képzési portfólióval rendelkező egyetemeken (pl. sport, borász, orvosi képzések) a projekt kiemelt fontossággal bír.

1. **Milyen akadályok merültek fel a projektek megvalósítása során és milyen megoldást sikerült találni a megoldásukra?**

Az intézmények fő problémaforrásként jelölték meg az elmúlt években az építőiparban bekövetkezett áremelkedéseket. A két-három éve terveztetett projektek az elnyert támogatásból már nem kivitelezhetők, ezért a megvalósítás érdekében saját forrás bevonása, illetve a beruházások újratervezése vált szükségessé, amely az épületek esetében a hasznos alapterület csökkentését, illetve az épület felszereltségét is érintheti. Az újraterveztetési folyamat is sok időt vesz igénybe, amely sok esetben kedvezőtlen a határidők betartása szempontjából, így gyakoriak a csúszások, és figyelembe véve az építőipari áremelkedés tendenciáját még így sem garantálható, hogy a megítélt támogatási összegből megvalósítható a beruházás.

Általánosan elmondható, hogy a projektekben a fentiek miatt költségnövekmények vannak, amit valamilyen forrásból biztosítani kell, amennyiben saját forrás nem áll rendelkezésre. Esetleges kormányzati többletforrás bevonására csak megalapozott és árajánlatokkal igazolt költségterv alapján nyílhat lehetőség, amit a feltételes közbeszerzés indításával tudnak az intézmények alátámasztani. A feltételes közbeszerzés lehetőségével nem minden intézmény értett egyet, tekintve a közbeszerzési törvény szövegezésének bonyolultságát és árfelverő hatását.

A legtöbben releváns problémaként jelölték meg a közbeszerzést is. A közbeszerzés folyamata a résztvevők szerint bonyolult, hosszadalmas, de az utóbbi időben egyre nagyobb problémát jelent az is, hogy építési beruházások esetén nem találnak megfelelő számú kivitelezőt, akiktől az árajánlatokat bekérhetnék, ami a közbeszerzések eredménytelenségéhez vezet.

Az intézmények képviselői nehezményezték az adatszolgáltatási kötelezettségek bonyolultságát. Sokszor és sok adatot kérnek különböző szervek, az adatok nem mindig aktuálisak. Itt megoldást jelenthet, az irányító hatóság és monitoringot végző szakmai szervezet hatékonyabb együttműködése az intézményeket érintő adminisztrációs terhek csökkentése érdekében.

1. **Milyen jó gyakorlatok/know-how megoldások születtek a projektekben?**

A tervezői művezetés hatékonyan csökkentheti az intézményre háruló terheket, mint pl. a kivitelezővel zajló szakmai vitákat, ütemezési feladatokat.

Megoldást jelenthet az is, ha a saját campus műszaki szakembereit bízza meg az intézmény a műszaki felügyelettel, akik így jobban és hatékonyabban tudja képviselni az intézmény érdekeit a kivitelezővel szemben.

1. **A projektek alapján milyen fejlesztési igények jelennek meg a 2021-2027-es programozási időszakra?**

A felsőoktatási intézmények tulajdonában lévő épületek között sok az 1960-as években épült, ezek alapközmű- és energetikai fejlesztésekre szorulnak. Az intézményeknek nagy segítséget jelentének, ha energetikai témájú projektek is kiírásra kerülnének ismételten.

Felmerült az igény „soft projektekre” is, mert az infrastrukturális beruházások után az „új épületeket tartalommal is meg kell tölteni”.

Igény mutatkozik továbbá a jelen konstrukcióban megkezdett, de a forráshiány miatt esetleg nem az eredeti elképzelések szerint megvalósuló beruházások további támogatására.